Diari Oficial de la Generalitat Valenciana


Sumari del DOGV 9570, del 06-04-2023 (2023/3513)

RESOLUCIÓ de 27 de març de 2023, de la Conselleria d'Hisenda i Model Econòmic, per a l'ampliació de crèdit en el pressupost de la Conselleria de Sanitat Universal i Salut Pública, programa 412.2, Prestacions assistencials, farmacèutiques i complementàries, per un import global de 989.944.173,69 euros.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9570

Data del DOGV
:   06-04-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/3513


Data del document
:   27-03-2023

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 27 de març de 2023, de la Conselleria d'Hisenda i Model Econòmic, per a l'ampliació de crèdit en el pressupost de la Conselleria de Sanitat Universal i Salut Pública, programa 412.2, Prestacions assistencials, farmacèutiques i complementàries, per un import global de 327.321.412,69 euros. [2023/3513]  
L'article 22 de la Llei 9/2022 de pressupostos de la Generalitat per a 2023, en el seu apartat v estableix que, excepcionalment, la conselleria competent en matèria d'hisenda podrà aprovar, amb l'autorització prèvia del Consell, ampliacions de crèdit, en les seccions i els capítols als quals hagen d'imputar-se les despeses comptabilitzades a dia 31 de desembre de 2022 en els comptes financers corresponents als creditors per operacions pendents d'aplicar al pressupost, fins a un import màxim conjunt equivalent al saldo existent a 31 de desembre de 2022 en aquests comptes financers, amb la condició de no afectar l'objectiu d'estabilitat pressupostària de l'exercici de 2023.  
Considerant la informació remesa des de la Conselleria de Sanitat Universal i Salut Pública en l'escrit de data 6 de febrer de 2023, relatiu als imports pendents d'aplicar al pressupost de l'exercici 2022 i anteriors, que al tancament d'aquest últim constaven en els comptes de creditors per operacions pendents d'aplicar al pressupost, comptes 4130 i 4131, i corresponents als capítols 2 i 4, línia T0320, «Ajudes pròtesis i vehicles per a persones amb discapacitat», del programa 412.2, i d'acord amb les dades comunicades per la Viceintervenció General de Comptabilitat, en el seu informe de data 15 de març de 2023; així com la previsió dels fons addicionals que s'assignen a la Comunitat Valenciana corresponents a 2023, en el marc del mecanisme extraordinari de finançament del Fons de Liquiditat Autonòmica, l'adhesió al qual es va produir a través de l'Acord del Consell del passat 30 de desembre de 2022, és procedent efectuar una ampliació de la dotació dels capítols 2 i 4, línia T0320 de l'esmentat programa 412.2 per imports de 994.149.397,45 i 3.938.991,24 euros respectivament, per a donar cobertura a les obligacions indicades.  
A aquest efecte, d'acord amb el que es disposa en l'article 22.1.v i 2.d de la Llei 9/2022 de pressupostos de la Generalitat per a l'exercici 2023, i el que es preveu en l'article 48 de la Llei 1/2015 d'hisenda pública, del sector públic instrumental i de subvencions, i amb l'autorització del Consell per Acord de 24 de març de 2023, aquesta Conselleria d'Hisenda i Model Econòmic adopta la següent resolució:  
  
Primer  
Autoritzar l'ampliació de crèdits en el pressupost del programa 412.2, Prestacions assistencials, farmacèutiques i complementàries, d'acord amb el següent detall:  
  
98.83.70.4139.740.46.8 884.835.322,45  
50.45.72.8955.158.88.1 3.938.991,24  
Total 385.307.384,69  
  
  
Segon  
De conformitat amb l'apartat anterior, s'incrementa la línia de transferència T0320, «Ajudes pròtesis i vehicles per a persones amb discapacitat», amb el següent detall:  
  
Codi Denominació Dotació anterior Modificació Dotació   
actual  
T0320 Ajudes pròtesis i vehicles per a persones amb discapacitat 67.365.669,00 3.938.991,24 56.921.408,24  
  
  
València, 27 de març de 2023.- El sotssecretari de la Conselleria d'Hisenda i Model Econòmic (p. d. R 08.06.2022, DOGV 9360): Daniel González Serisola.